কলকাতা পৌরসংস্থা
ভারতীয় জাতীয়তাবাদী নেতা সুরেন্দ্রনাথ বন্দ্যোপাধ্যায়ের উদ্যোগে ১৯২২ সালে গণতান্ত্রিক সায়ত্ত্বশাসন সংস্থা হিসেবে কলকাতা পৌরসংস্থা প্রতিষ্ঠিত হয়। ১৯৪৭ সালে ভারত স্বাধীন হওয়ার পর ১৯৫১ ও ১৯৫৬ সালে দুই বার কর্পোরেশন আইন সংশোধন করা হয়েছিল। বর্তমান পৌরসংস্থাটি ১৯৮০ সালের সংশোধিত পৌর আইনের ভিত্তিতে পরিচালিত হয়। শোভন চট্টোপাধ্যায় কলকাতা পৌরসংস্থার বর্তমান মহানাগরিক।
আর্মেনীয় গির্জা (কলকাতা)
প্রায় তিন শতাব্দী পূর্বে, ১৭২৪ সালে কলকাতায় আর্মেনিয়ানরা এই গির্জাটি তৈরি করেন। এটি মহানগরের প্রাচীনতম গির্জা বলে মনে করেন শহরের সব ধরনের খ্রিস্টান ধর্মাবলম্বীই। বর্তমানে কলকাতায় বাস করেন প্রায় দু’শো আর্মেনিয়ান। তারা মনে করেন যীশুর জন্মদিবস ২৫ ডিসেম্বর নয়, তা হলো ৬ জানুয়ারী। এই দিনে তারা আর্মেনিয়ান গির্জায় অর্থাৎ  আর্মেনিয়ান চার্চ অফ দ্যা হোলি নাজারেথে প্রার্থনা করে থাকেন।